**SPORTDA TAQIQLANGAN MODDALARDAN TERAPEVTIK ISTISNOLAR TARZIDA FOYDALANISH: ASOSIY SHARTLAR VA MEZONLAR**

**SPORTDA TAQIQLANGAN MODDA VA USULLARDAN TERAPEVTIK ISTISNO TARZIDA FOYDALANISHGA RUXSAT OLISH BO‘YICHA**

**QO‘LLANMA**

**4.0 Terapevtik Istisnoga ruxsat olish**

Terapevtik sabablarga ko'ra taqiqlangan moddadan yoki taqiqlangan usuldan foydalanmoqchi bo'lgan sportchi, 4.1 bandda ko’rsatilgandek retroaktiv TI olish shartlariga mos kelmasa, u holda 4.2 bandga ko’ra, taqiqlangan modda va usuldan foydalanishdan oldin rejali asosda TI ga murojaat qilishi va ruhsat olishi kerak. Ikkala holatda ham 4.2 band shartlari qanoatlantirilishi kerak.

*[4.0 bandga izoh: antidoping qoidalariga rioya qilishdan oldin sportchida ma’lum tibbiy holat yoki taqiqlangan moddadan foydalanish yohud taqiqlangan usulga ega bo'lish holatlari bo'lishi mumkin. Bunday holda, oldindan TIni talab qilish va unga ega bo’lish talab etilmaydi va rejali TI yetarli bo'ladi.]*

**Terapevtik Istisnolar Xalqaro Standartining 4.1 bandi**

**Retroaktiv Terapevtik Istisno olish shartlari**

4.1. Retroaktiv TI sportchiga noma’lum modda yoki uslubdan foydalanish yoki egalik qilishdan keyin taqiqlangan modda yoki usul uchun TI ga ariza topshirish imkonini beradi.

Bunda sportchi (4.2 band shartlariga toʻgʻri kelgan holda) quyidagi istisno holatlaridan biri qanoatlantirilganda retroaktiv TI ga ariza topshirishi mumkin:

1. favqulotda vaziyat yohud shoshilinch tibbiy yordam zarur boʻlganda;
2. sportchining doping namuna olishdan oldin TI arizasi topshirishga (yoki TI arizasini koʻrib chiqishga) vaqt, imkoniyat yoki boshqa holatlarning yetarli boʻlmasligi;
3. muayyan sport turlari yoki yoʻnalishlarning milliy darajada ustuvorligi tufayli Milliy Antidoping tashkiloti sportchiga TI arizasi topshirishga ruxsat bermasligi yoki talab qilmasligi (5.1 band sharhiga muvofiq);
4. Agar antidoping tashkiloti Xalqaro darajadagi sportchidan doping sinama olishga qaror qilsa va ushbu sportchi Terapevtik sabablarga koʻra taqiqlangan modda yoki taqiqlangan usuldan foydalanayotgan boʻlsa, antidoping tashkiloti sportchiga retroaktiv TI arizasi berishga ruxsat berishi kerak; yoki
5. sportchi musobaqa paytida taqiqlangan dori vositasini musobaqadan tashqari vaqtda terapevtik sabablarga koʻra ishlatgan boʻlsa.

*[4.1 bandga izoh: yuqoridagi retroaktiv istisno holatlaridan birining bajarilishi sportchiga albatta TI berilishini anglatmaydi; bu sportchining arizasi TIning 4.2 band shartlari qondirilganda baholanishi mumkinligini bildiradi.]*

*[4.1 bandning (c), (d) va (e) shartlariga izoh: Bunday sportchilarga ulardan doping namuna olinganidan so’ng retroaktiv TI olishi zarur bo’lsa, 4.2 bandda ko’rsatilgan TI shartlarini bajarish uchun tibbiy ma’lumotlar yig’ish va ularni ko’rsatishga tayyor bo’lishi qat’iy tavsiya etiladi.*

*[4.1 bandning (e) shartiga izoh: bu terapevtik sabablarga ko'ra sportchi musobaqadan tashqari vaqtda faqat “musobaqa vaqtida taqiqlangan modda”dan foydalangan bo’lsa, ammo iste’mol qilgan taqiqlangan modda musobaqa davrigacha ham sportchi organizmida qolib ketish havfi mavjud bo’lganda murojaat qilishi mumkinligini bildiradi. Bunday vaziyatlarda antidoping tashkiloti sportchiga retroaktiv TI uchun ariza berishga ruxsat berishi kerak (bunda sportchi TI ga oldindan murojaat qilmagan bo’lishi kerak). Bu, shuningdek, antidoping tashkilotlariga rejali tarzda topshirilgan TI arizalarini baholashni oldini olish imkonini ham beradi.]*

**TERAPEVTIK ISTISNOLAR XALQARO STANDARTINING 4.2 BANDI**

**TERAPEVTIK ISTISNO OLISH SHARTLARI**

4.2 Agar sportchi quyidagi shartlarning har biri bajarilganligini ehtimollik balansi asosida isbotlay olsa unga TI ruxsatnomasi berilishi mumkin:

a) Ko'rib chiqilayotgan taqiqlangan modda yoki taqiqlangan usul tegishli klinik ma'lumotlar bilan tasdiqlangan tashxis qo'yilgan kasallikni davolash uchun talab qilingan bo’lsa.

[4.2 (a) bandga izoh: taqiqlangan modda yoki taqiqlangan usuldan foydalanish kerakli diagnostika tekshiruvining bir qismi bo'lishi mumkin, davolash emas.]

b) Taqiqlangan moddani yoki taqiqlangan usulni terapevtik qo'llash, ehtimollik nuqtai nazaridan, kasallikni davolashdan keyin sportchining normal sog'lig'iga qaytishda kutilgan natijalardan tashqari unda qo'shimcha sport natijalarining yaxshilanishga olib kelmasligi.

[4.2 (b) bandga izoh: sportchining normal sog'lig'i individual ravishda aniqlanishi kerak. Muayyan sportchi uchun normal sog'liq holati bu uning TI uchun murojaat qiladigan sog'liq holatidan farq qiladigan sog'liq holatidir.]

c) Taqiqlangan modda yoki taqiqlangan usul bu kasallik uchun ko'rsatilgan davo bo'lib, uning ruxsat etilgan terapevtik muqobili mavjud emas.

[4.2 (c) bandga sharh: shifokor nima uchun tanlangan davolanish eng mos ekanligini tushuntirishi kerak, masalan, tajriba, nojo'ya ta'sirlarning xususiyatlari yoki boshqa tibbiy asoslar, shu jumladan, agar kerak bo'lsa, tibbiy amaliyotning geografik xususiyatlari va dori-darmonlardan foydalanish imkoniyati. Bundan tashqari, taqiqlangan modda yoki taqiqlangan usuldan foydalanishdan oldin muqobil variantlarni sinab ko'rish har doim ham zarur emas.]

d) Taqiqlangan modda yoki taqiqlangan usuldan foydalanish zarurati, to'liq yoki qisman, bunday foydalanish paytida taqiqlangan modda yoki usuldan oldin (TI ruxsatisiz) foydalanishning natijasi bo’lmasligi.

[4.2 bandga izoh: WADA vebsaytida e'lon qilingan "TI bo'yicha shifokorlarga tavsiyalar" deb nomlangan WADA hujjatlari muayyan tibbiy holatlar uchun ushbu mezonlarni qo'llashda yordam berish uchun ishlatilishi kerak.

TI ga ruxsat berish faqat 4.2 bandda ko'rsatilgan shartlarni hisobga olishga asoslangan. Bu taqiqlangan modda yoki taqiqlangan usul klinik jihatdan eng maqbul yoki xavfsiz ekanligini, yoki ulardan foydalanish barcha qonunlarga mos ekanligini hisobga olmaydi.